Patricia Nell Warren

Patricia Nell Warren, Patricia Kilina () izengoitiaz ere ezaguna, (Helena, 1936ko ekainaren 15a – Los Angeles, 2019ko otsailaren 9a) estatubatuar idazle, kazetari, argitaratzaile eta itzultzailea izan zen, ingelesez eta ukraineraz idatzi zuena. 

 Bizitza 
1936ko ekainaren 15ean jaio zen Montanako Helena hirian, Con eta Nell Warrenen familian. Neba bat zuen, Conrad. Hamar urterekin hasi zen idazten eta hemezortzi urterekin lortu zuen lehen aitorpena, Atlantic aldizkariko lehiaketa irabazi zuenean.

1955ean arteetan graduatu zen Stephens Unibertsitatean eta 1957an ingeles hizkuntzan lizentziatu zen New Yorkeko Manhattanville Unibertsitatean.

1957an Yuriy Tarnawsky ukrainar-estatubatuar poetarekin ezkondu zen. Ukrainera ikasi zuen eta New York Taldeko ukrainar poeta emigrante gazteekin elkartu zen. Beraien argitalpen kolektiboaren parte gisa, ukranieraz poesia idazten eta argitaratzen hasi zen. Kylyna izengoitia Lesia Ukrainkaren Lisova pisnia antzerki-lanetik hartu zuen.

1959an, Warren Reader's Digesten hasi zen lanean eta 21 urte eman zituen bertan; aldizkariko zein Condensed Book Clubeko editore bihurtu zen. 1971n lehen eleberria argitaratu zuen, The Last Centennial. 1973an dibortziatu zen, New York Taldea utzi zuen eta ez zuen beste inoiz ukraineraz idatzi.

1968an Bostongo maratoian parte hartu zuten lehen emakumeetako bat izan zen.

1974an bigarren eleberria argitaratu zuen, The Front Runner. Bi hamarkada geroago, Warrenek beste bi eleberri gehitu zizkion sailari, Harlan's Race (1994) eta Billy's Boy (1996). Gainera, 1974an armairutik irten zen lesbiana gisa.

1976an, Warrenek hirugarren eleberria argitaratu zuen, The Fancy Dancer, eta 1978an laugarrena, The Beauty Queen.

1980an, Reader's Digesten lana utzi zuen lanaldi osoko idazle izateko. 1991n beste eleberri bat argitaratu zuen, One Is the Sun.

2019ko otsailaren 9an hil zen, 82 urte zituela, birikako minbiziarekin ia hiru urtez borrokatu ostean.

 Lanak 

 Erreferentziak 

 Kanpo estekak 

Kategoria:Montanarrak
Kategoria:Los Angelesen hildakoak
Kategoria:Ameriketako Estatu Batuetako eleberrigileak
Kategoria:Ameriketako Estatu Batuetako poetak
Kategoria:XX. mendeko emakume idazleak
Kategoria:XXI. mendeko emakume idazleak
Kategoria:Ingelesezko idazleak
Kategoria:Ukrainerazko idazleak
Kategoria:Ameriketako Estatu Batuetako kazetariak
Kategoria:Emakume kazetariak
Kategoria:Ameriketako Estatu Batuetako itzultzaileak
Kategoria:Emakume itzultzaileak
Kategoria:Ameriketako Estatu Batuetako argitaratzaileak
Kategoria:Emakume argitaratzaileak
Kategoria:Ameriketako Estatu Batuetako LGBT pertsonak
Kategoria:LGBT idazleak
Kategoria:Lesbianak
Kategoria:Birikako minbiziaren ondorioz hildakoak